27.7.2023
Trin 4:
DA
Den Europæiske Unions Tidende
C 264/17
Udarbejdelse af en handlingsplan og gennemførelse af tilpasningsforanstaltninger
Trin 4 i retningslinjerne vil bidrage til at: — omdanne tilpasningsmuligheder til tilpasningsforanstaltninger — udarbejde en handlingsplan for tilpasning — bane vejen for gennemførelse ved hjælp af tilpasningsforløb.
En handlingsplan for tilpasning omsætter de foreslåede tilpasningsmuligheder i specifikke og gennemførlige tilpasningsfor­ anstaltninger.
Planen beskriver generelt, hvad der skal gøres (af hvem og hvornår), ressourcebehov, tildeling og tilgængelighed.
Tilpasningshandlingsplaner er derfor en integreret del af enhver tilpasningsstrategi, da de letter tilpasnings­ foranstaltningernes gennemførelse.
Handlingsplanen dækker normalt en kortere tidshorisont i modsætning til klimatilpas­ ningsstrategien, og den revideres mere regelmæssigt.
Gennemførelsen af en enkelt klimatilpasningsstrategi kan derfor være omfattet af flere handlingsplaner.
Trin 4.a.
Vigtige elementer i en handlingsplan for tilpasning Eksempel 4: mainstreaming af tilpasning i vandforvaltningen med henblik på oversvømmelsessikring i Isola Vicentina, Italien Isola Vicentina (Italien) undertegnede EU's Mayors Adapt-initiativ i 2014 og begyndte på daværende tidspunkt at udvikle sin kommunale vandforvaltningsplan (MWMP) for at integrere tilpasning til klimaændringer i sine vandforvalt­ ningspolitikker.
I planen analyseredes alle afvandingsområder, floder og vandløb, der strømmer gennem kommunen, og der blev foretaget en vurdering af deres maksimale vandgennemstrømning og bølgestørrelse i tilfælde af oversvømmelser, der forekommer med forskellige hyppigheder (5, 10, 20, 30, 100 og 300 år).
De kritiske problemer, der blev kortlagt, dannede udgangspunkt for planlægningen af forebyggelses- og beredskabsforanstaltninger samt omkring 50 beskyttelsesforanstaltninger såsom: i) vedtagelse af en reguleringsramme for forvaltning og vedligeholdelse af små private grøfter, ii) et af de tre planlagte vådområder er nu under opførelse og iii) udvælgelse af et pilotområde på 10 ha for at simulere, hvordan bevarelsen af skovområder kan forbedre det kommunale områdes modstandsdygtighed over for oversvømmelser og jordskred.
— Gennemførelsesskridt og -forløb under hensyntagen til usikkerheden omkring klimaændringernes virkninger på kort sigt (2030'erne), på mellemlang sigt (2050'erne) eller på lang sigt (2100'erne).
En handlingsplan for tilpasning kan struktureres i tilpasningsforløb, hvor gennemførelsesordningen for hver tilpasningsmulighed består af en række foranstaltninger, som er fokuseret på et endeligt tilpasningsmål.
Tilpasningsforløb ligner derfor et beslutningstræ, og eftersom foranstaltningerne kan gennemføres gradvist, giver det mulighed for at udføre en fleksibel politisk planlægning.
Klimabetingede ekstreme vejrforhold eller ændringer i det forventede fremtidige klima kan udløse en revisionsmekanisme for at vurdere, om en tilpasningsforløb stadig opfylder tilpasningsmålet.